หุ้นใหญ่หนุน SET ปิดเช้าบวก 6 จุด แวลู่ทะลัก 6.9 หมื่นลบ. โบรกฯมองบ่ายเสี่ยงเจอขายทำกำไร
หุ้นใหญ่หนุน SET ปิดเช้าบวก 6 จุด แวลู่ทะลัก 6.9 หมื่นลบ. โบรกฯมองบ่ายเสี่ยงเจอขายทำกำไร โดยดัชนีช่วงเช้าปิดที่ระดับ 1,407.38 จุด เพิ่มขึ้น 5.75 จุด หรือ 0.41% มูลค่าการซื้อขาย 6.91 หมื่นล้านบาท
25 พ.ย. 2563

สื่อข่าวรายงานว่า ดัชนีช่วงเช้าปิดที่ระดับ 1,407.38 จุด เพิ่มขึ้น 5.75 จุด หรือ 0.41% มูลค่าการซื้อขาย 6.91 หมื่นล้านบาท 
10 หุ้นดันดัชนีเช้านี้

ด้านนักวิเคราะห์ ระบุว่า ตลาดหุ้นไทยเช้านี้ปรับตัวขึ้นหลังจากร่วงแรงวานนี้ถึง 18 จุด ขานรับ Sentiment จากนอกประเทศ โดยตลาดหุ้นในภูมิภาคเอเชียส่วนใหญ่เคลื่อนไหวในแดนบวก มีเพียงบางตลาดที่อ่อนตัวลงอย่างตลาดหุ้นฟิลิปปินส์ และตลาดหุ้นไต้หวัน ซึ่งส่วนใหญ่บวกตามตลาดหุ้นสหรัฐ ขานรับความคืบหน้าวัคซีนต้านไวรัสโควิด-19 และรับปัจจัยบวกจากประธานาธิบดีโดนัลด์ ทรัมป์ เริ่มกระบวนการถ่ายโอนอำนาจให้แก่นายโจ ไบเดน ว่าที่ประธานาธิบดีสหรัฐคนใหม่
ส่วนบ้านเราก็ยังได้แรงหนุนจากที่การชุมนุมทางการเมืองได้ย้ายสถานที่ชุมนุม ทำให้ลดโอกาสที่จะเกิดการปะทะกัน แต่ยังต้องจับตาการชุมนุมทางการเมืองต่อไป อีกทั้งตลาดฯยังได้แรงหนุนจาก Fund Flow ที่ยังไหลเข้า อย่างไรก็ดี ให้ติดตามการปรับน้ำหนักการลงทุนของ MSCI ที่จะมีผลบังคับใช้ในวันที่ 30 พ.ย.นี้
สำหรับแนวโน้มการลงทุนในช่วงบ่ายนี้ ตลาดมี Upside จำกัดในช่วงรอดูการชุมนุมทางการเมือง ซึ่งอาจเห็นแรงขายทำกำไรจากนักลงทุนในประเทศบ้างเพื่อลดความเสี่ยง
พร้อมให้แนวรับ 1,400 จุด ส่วนแนวต้าน 1,420-1,425 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
PTT    มูลค่าการซื้อขาย    5,290.70 ล้านบาท  ปิดที่  41.00 บาท  เพิ่มขึ้น  1.00 บาท
KBANK  มูลค่าการซื้อขาย    3,436.47 ล้านบาท  ปิดที่ 108.00 บาท  เพิ่มขึ้น  2.50 บาท
PTTEP  มูลค่าการซื้อขาย    2,779.46 ล้านบาท  ปิดที่  99.75 บาท  เพิ่มขึ้น  3.00 บาท
MINT   มูลค่าการซื้อขาย    1,901.01 ล้านบาท  ปิดที่  24.60 บาท  เพิ่มขึ้น  0.40 บาท
ADVANC มูลค่าการซื้อขาย    1,733.36 ล้านบาท  ปิดที่ 177.00 บาท  ลดลง   1.00 บาท